ส่องเลขเด็ด พิธีโบราณขอโชคลาภจาก พญาบึ้ง คอหวยเฮ งวดนี้ได้เลขมา 4 ตัว
ชาวบ้านทำพิธีตามความเชื่อโบราณ ขอโชคลาภจาก พญาบึ้ง สุดอึ้งครั้งนี้มี เลขเด็ด ถูกดันขึ้นมาจากรังถึง 4 ตัวเมื่อวันที่ 15 มิถุนายน 2563 ผู้สื่อข่าวรายงานว่า ชาวบ้านและนักเสี่ยงโชคจำนวนหนึ่งได้จัดเตรียมดอกไม้ ธูปเทียน พร้อมเครื่องเซ่นไหว้ เดินทางไปยังสวนมะขามหวานแห่งหนึ่ง ในพื้นที่หมู่ 7 ต.ซับเปิบ อ.วังโป่ง จ.เพชรบูรณ์ เพื่อประกอบพิธีขอหวยสุดแปลก ตามความเชื่อโบราณ จาก พญาบึ้ง เป็นหนที่ 3 และเป็นหนสุดท้าย หลังจากก่อนหน้านี้ได้เลขเด็ดเฉียดไปเฉียดมาจึงเดินทางไปตรวจสอบพบกับกลุ่มชาวบ้านและนักเสี่ยงโชค นำโดย นางละออ ฤทธิ์ชัย อายุ 58 ปี ได้ช่วยกันเขียนกำกับตัวเลข เรียงลำดับจาก 0-9 ขึ้นมาทั้งหมด 3 ชุดด้วยกัน และได้ตัดกระดาษแยกตัวเลข พร้อมทำการม้วนกระดาษให้เรียบร้อย จากนั้นก็ประกอบพิธีบูชาสิ่งศักดิ์สิทธิ์ บอกกล่าวเจ้าที่เจ้าทาง ตามความเชื่อโบราณ โดยอ้างว่าจะขอครั้งนี้อีกแค่หนเดียวเท่านั้นจากนั้นได้นำม้วนกระดาษที่เขียนตัวเลข ค่อยๆ หย่อนลงไปในรูบึ้ง ที่ทำรังหันปากรูไปทางทิศตะวันออกเท่านั้น ตามตำราโบราณที่เชื่อกันว่า พญาบึ้ง เป็นสัตว์นำโชค และเมื่อใส่ตัวเลขจนครบ ทุกคนก็นั่งเฝ้ารอเวลาจนกว่า พญาบึ้ง จะนำกระดาษขึ้นมาให้ต่อมา หลังจากผ่านไปแล้วหลายชั่วโมงจนเริ่มค่ำ ทุกคนก็ต่างแปลกใจว่ารอบนี้ทำไม พญาบึ้ง ถึงไม่ยอมนำกระดาษขึ้นมาให้เช่นทุกครั้ง จึงเดินเข้าไปสังเกตดูใกล้ๆ ปากรู ก็ถึงกับต้องพากันร้องเฮดังๆ เมื่อพบม้วนกระดาษจำนวนถึง 4 ใบ ถูก พญาบึ้ง พยายามดันขึ้นมาให้แล้ว แต่เนื่องจากที่ผ่านมามีฝนตกหนักทำให้ปากรูมีความเปียกชื้น กระดาษจึงขึ้นมาได้เพียงเท่านี้ ซึ่งทางชาวบ้านและเซียนหวยจึงต้องใช้ไม้ค่อยๆ คีบขึ้นมาตามลำดับ เรียงตัวเลขได้ 8-4-0-8 สร้างความฮือฮาแก่ทุกคนเป็นอย่างมากนางละออ ฤทธิ์ชัย อายุ 58 ปี กล่าวว่า เป็นเรื่องน่าเหลือเชื่อที่พญาบึ้งให้โชค นำเลขเด็ดขึ้นมาให้มากถึง 4 ตัว คือ 8-4-0-8 ซึ่งรอบสุดท้ายนี้ทุกคนก็ต่างมีความหวังว่าจะนำเลขที่ได้ไปสลับ หรือจับคู่ เพื่อเสี่ยงโชค เสี่ยงดวงกันต่อไป.อ่าน ตรวจหวยตรวจหวย 16/6/63 | ตรวจผลสลากกินแบ่งรัฐบาล 16 มิถุนายน 2563แวะส่องเลขเด็ด คำชะโนด ก่อนหวยออก นักเสี่ยงโชคได้เลขสมใจ 2 ตัวคึกคักสมการรอคอย คนศรัทธานำสร้อย-แหวนทอง แก้บน พี่ไข่ วัดเขากรวดคอหวยส่องเลข แม่ตะเคียน เห็น 136 เตรียมจัดหนัก หลังถูก 6 งวดซ้อนส่องเลขเด็ด พิธีโบราณขอโชคลาภจาก พญาบึ้ง คอหวยเฮ งวดนี้ได้เลขมา 4 ตัว
ชาวบ้านทำพิธีตามความเชื่อโบราณ ขอโชคลาภจาก พญาบึ้ง สุดอึ้งครั้งนี้มี เลขเด็ด ถูกดันขึ้นมาจากรังถึง 4 ตัว 
หวยไทยรัฐ16-6-63,หวย,เลขเด็ด,เลขเด็ด16-6-63,หวย 16 มิ.ย. 63,เลขเด็ดพญาบึ้ง,ตรวจหวย 16 มิถุนายน 2563,ข่าวทั่วไป